stanford-oval/wikipedia huggingface dataset:
אום א-זינאת

| --- | --- |
 טריטוריה:  המנדט הבריטי המנדט הבריטי
 מחוז:  חיפה
 נפה:  חיפה
 שפה רשמית:  ערבית
 תאריך ייסוד:  אמצע התקופה העת'מאנית (המאות ה-17 וה-18)
 שטח:  22,156 דונם עות'מאני (1945)
 סיבת נטישה:  מלחמת העצמאות
 תאריך נטישה:  15 במאי 1948
 יישובים יורשים:  אליקים
 דת:  מוסלמים
 אוכלוסייה:  ‏
  ‑ ביישוב לשעבר:  1,470 (1945)
 קואורדינטות:  32°38′50″N 35°03′48″E﻿ / ﻿32.6472°N 35.0633°E﻿ / 32.6472; 35.0633 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) אום א-זינאת(למפת הכרמל רגילה) אום א-זינאת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אום א-זינאת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אום א-זינאת  he tabBackground:;tabBorder:#aaa;defaultTab:0;
 
אום א-זינאת (בערבית: أمّ الزينات – "אם הקישוטים") היה כפר ערבי במורדות הדרומיים של הכרמל כ-20 קילומטר דרומית מזרחית לחיפה. במהלך מלחמת העצמאות ננטש הכפר על ידי תושביו. על פי יהודה זיו מקור שמו של הכפר "אום א-זינאת" (מקור היפהפיות) בא לו בעקבות המוניטין שיצאו לבנותיו. באותו אופן כונתה דרך הגישה אל הכפר "דריב אל ערוס" (דרך החתנים).
בתקופת המרד הערבי הגדול התמקמה בכפר כנופייתו של יוסוף אבו דורה שפגעה קשות בכפרי הדרוזים בכרמל.
בשנת 1940 תואר הכפר על ידי מבקר יהודי:
"הרחובות צרים והנקיון אינו מספיק. מספר בתי האבן לא רב. עיקר פרנסתו על המטעים, — מטעי הזית הנודעים לתהילה. גידול שני במעלה — הטבק (גידול ביניים בתוך המטעים). קיימת גם תעשייה ביתית של פחמי עץ וזיתים. על אף שטחי המטע הגדולים נראה כי רמת־חייו של הכפר הזה נמוכה."
על פי סקר הכפרים מ-1945 הוערכה אוכלוסיית הכפר 1,470 נפש וקרקעות הכפר השתרעו על 22,156 דונם, מהם 51 דונם בבעלות יהודית.
במהלך מלחמת העצמאות ננטש הכפר מתושביו. ב-28 באפריל דיווח עיתון "דבר" על עזיבתם של תושבי הכפר בעקבות ניצחון אנשי ההגנה על הערבים בקרב על חיפה. ב-15 במאי נכבשה אום-זינאת על ידי כוח מגדוד 14 של חטיבת גולני. כיבוש הכפר אשר חלש על ואדי מילק הסיר את המכשול האחרון שהיה בו כדי לסכן תנועה חופשית של יהודים בוואדי.
הערות שוליים

1 2 3  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
 שם היישוב מאוית UMM ez Zinat.
↑  יהודה זיו, רגע של מקום, צבעונים, 2004, עמוד 116
↑  יואב גלבר, ‏ראשיתה של הברית היהודית-הדרוזית (1948-1930), קתדרה 60, יוני 1991, עמודים 181-141
↑  יהואש (עיתונאי), סיור בכפרים ערבים, דבר, 21 במאי 1940
↑  הערבים עוזבים את כפריהם במחוז חדרה, דבר, 28 באפריל 1948
↑  נכבש אום אל זינאת, דבר, 17 במאי 1948
↑  נתנאל לורך, קורות מלחמת העצמאות, מסדה, 1967, עמוד 56.
↑  מפה - אם אז זינת, (גליון 7) סדרה 1:25,000 בהוצאת 'ההגנה'
הצבת השלט "אליקים", 1950
אולג פוגודין

| --- | --- |
אין תמונה חופשית
 לידה:  3 ביולי 1965 (בן 59) ברית המועצות סאלסק, מחוז רוסטוב, רוסיה הסובייטית
 מדינה:  ברית המועצות, רוסיה 
 תקופת הפעילות:  מ-1997
 עיסוק:  תסריטאי, מפיק ובמאי קולנוע
 מקום לימודים:  המכון לקולנוע על שם גרסימוב 
 יצירות בולטות:  המולדת מחכה, הנמלט, שרלוק הולמס, בלתי מנוצח, סוסון גבנונון
 פרסים והוקרה:  פרס שירות הביטחון הפדרלי הרוסי 
 פרופיל ב-IMDb
 
אולג גאורגייביץ' פוגודין (ברוסית: Оле́г Гео́ргиевич Пого́дин; נולד ב-3 ביולי 1965, סאלסק, מחוז רוסטוב, רוסיה הסובייטית, ברית המועצות) הוא במאי ותסריטאי קולנוע רוסי.
ביוגרפיה

לאחר שסיים את לימודיו בבית הספר העל יסודי, הוא נכנס ללימודיו ב-VGIK, במחלקה לתסריטאות וסינמטוגרפיה, במחלקת הקולנוע. אולג פוגודין הופך למבקר קולנוע ומפרסם מאמרים ביקורתיים בפרסומים שונים, כולל בכתב העת "אמנות הקולנוע". הוא סיים את לימודיו ב-VGIK בשנת 1993.
מאז 1992 החל פוגודין לעבוד באופן פעיל בתחום הפרסום המסחרי ויצירת קטעי וידאו (הפרסומת הראשונה הייתה למשרד הייצוג של החברה היפנית סייקו אפסון ברוסיה). אולג פוגודין הכין סרטוני מוזיקה למבצעים ולהקות מוזיקליות כמו אלכסנדר מרשל ("גשם"), ניקולאי נוסקוב ("פרנויה", "שלג"), ניקולאי טרובאץ' ("אהבת נשים"), וחטנג קיקאבידזה ("אנחנו הולכים"), ולריה ("במחצית"), להקת "סטאר" ("שמלה אדומה"), להקת "פרת משה רבנו" ("מפגש עם האישה שאתה אוהב") ואחרים.
בשנת 2000 יצא הסרט "ניצחון", בו אולג פוגודין שימש כתסריטאי ובמאי שותף ובשנת 2003 הוא צילם את סדרת הטלוויזיה "המולדת מחכה" על פי תסריט שלו. אולג פוגודין המשיך לעבוד בז'אנר סרטי מפעולה הן כתסריטאי (עם הסרט "הנמלט" בבימויו של יגור קונצ'לובסקי) והן כבמאי (עם הסרט "בלתי מנוצח").
בשנת 2011, אולג פוגודין צילם את הסרט "בית", דרמת פשע, המהווה סיפור עמוק וכנה על קריסת משפחת שמנוב הגדולה מהעיר רוסטוב על הדון. הסרט זכה בפרס נשר הזהב (בשש מועמדויות וזכה בשלושה מהם) ופרס ניקה (בארבע מועמדויות, כאשר סרגיי גרמאש זכה בפרס השחקן הטוב ביותר).
פילמוגרפיה

| שנה | סרט | במאי | תסריטאי | הערות |
| --- | --- | --- | --- | --- |
| 1997 | קוטובאסיה | כן | כן |  |
| 2000 | ניצחון | כן | כן |  |
| 2003 | המולדת מחכה | כן | כן |  |
| 2008 | הנמלט |  | כן |  |
| 2008 | בלתי מנוצח | כן | כן |  |
| 2010 | אנחנו מהעתיד 2 | כן |  | לא הוזכר בקרדיטים |
| 2011 | בית | כן | כן |  |
| 2011 | מסרון לשנה החדשה | כן |  |  |
| 2013 | צעקת הינשוף | כן | כן |  |
| 2013 | שרלוק הולמס |  | כן |  |
| 2017 | מעבר לכוכבים |  | כן |  |
| 2021 | סוסון גבנונון | כן | כן |  |
| 2021 | סונטה סורית | כן | כן |  |
הערות שוליים

↑  Драма «Дом» Олега Погодина ,Kinobusiness.com
↑  "Номинанты премии «Золотой орёл» за 2011 год". אורכב מ-המקור ב-2013-10-07. נבדק ב-2012-03-04.
↑  "Лауреаты премии «Золотой орёл» за 2011 год". אורכב מ-המקור ב-2013-12-12. נבדק ב-2012-03-05.
↑  Итоги пресс-конференции по случаю официального объявления номинантов Национальной кинематографической премии «НИКА» за 2011 год.
↑  "Сергей Гармаш получил кинопремию «Ника» за лучшую мужскую роль в фильме «Дом»". Gazeta.ru.
| --- | --- |
בקרת זהויות :  PLWABN: 9812403763205606  GND: 1073137759  ISNI: 0000 0004 5379 430X  LCCN: n2006073960  NLK: KAC2020Q0300  VIAF: 102144648493679885450   WorldCat (עם VIAF): 102144648493679885450
אום א-נעסאן

| --- | --- |

תמונת לוויין של דרך המלך פאהד, העוברת באום א-נעסאן; מימין האי הגדול של בחריין ומשמאל ערב הסעודית
 נתונים גאוגרפיים
 מיקום:  המפרץ הפרסי
 קואורדינטות:  26°08′59″N 50°24′00″E﻿ / ﻿26.14972222°N 50.4°E﻿ / 26.14972222; 50.4
 ארכיפלג:  בחריין
 שטח:  22 קמ"ר
 אורך:  6 ק"מ
 רוחב:  4 ק"מ
 היקף החוף:  19 ק"מ
 גובה מרבי:  3 מטר
 נתונים מדיניים
 מדינה:  בחריין 
 אזור זמן:  UTC+3
  (למפת בחריין מוגדלת) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ערב הסעודית  ערב הסעודית  מפרץ בחרייןאום א-נעסאן(למפת בחריין רגילה) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ע ר ב  ה ס ע ו ד י ת  מפרץ בחרייןאום א-נעסאן
 
אום א-נעסאן (בערבית: ام النعسان) הוא האי החמישי בגודלו בבחריין. הוא נמצא במפרץ בחריין במרחק של כ-17.5 ק"מ מערבית לבירת בחריין, מנאמה, השוכנת באי הגדול של בחריין. אורכו של האי הוא כ-6 ק"מ, רוחבו כ-4 ק"מ, ושטחו הכולל כ-22 קמ"ר.
את קצהו הצפוני של האי, לאורך כ-1.5 ק"מ, חוצה כביש ראשי, שהוא חלק מגשר המלך פהד, מערכת של גשרים וסוללות המקשרת בין ערב הסעודית לבין בחריין.
האי עצמו הוא שטח פרטי השייך למלך בחריין, חמד בן עיסא אאל ח'ליפה, שהקים עליו ארמון לחופו הצפוני. האי מדברי ברובו, אם כי ישנם מטעי דקלים במערבו של האי.
אל האי ניתן להגיע מהאי הגדול של בחריין דרך כביש גשר המלך פהד. כמו כן, הוא מחובר לאי ג'ידה בכביש, דרך סוללת ג'ידה.
הערות שוליים

↑  גשר המלך פהד, באתר Petit Futé
↑  אום א-נעסאן, באתר Encyclopedia.com
↑  על חופי בחריין
ערך זה הוא קצרמרבנושא בחריין ובנושא איים. אתם מוזמנים לתרום לוויקיפדיה ו.
אוטומציה של בניית תוכנה

אוטומציה של בניית תוכנה או אוטומציית בנייה (באנגלית: "Build Automation") היא התהליך של אוטומציה ויצירת סקריפטים לבניית תוכנה וביצוע של מגוון משימות אחרות שמפתחי תוכנה עושים בעבודה היום-יומית שלהם, והיא כוללת פעולות כגון:
הידור קוד מקור לקוד בינארי
אריזה של קוד בינארי לחבילות תוכנה
הרצת בדיקות תוכנה
פריסת תוכנה לסביבות ייצור (production)
יצירת תיעוד (דוקומנטציה) ומסמכי הפצה (release notes)
יתרונות

בין היתרונות של אוטומציית בנייה לפרויקטי פיתוח תוכנה ניתן למנות:
שיפור איכות המוצר
זירוז העיבוד של תהליכי ההידור והקישור
ביטול ביצוע כפול של אותן משימות
הפחתה של כמות הבניות הכושלות
ביטול התלות בצוות ייעודי לבנייה
שמירה של היסטוריית הבניות והשחרורים לצורך חקירה של תקלות
חיסכון בזמן וכסף בזכות היתרונות שפורטו למעלה
סוגים

אוטומציה על פי דרישה (on-demand): לדוגמה, משתמש המריץ סקריפט משורת הפקודה.
אוטומציה מתוזמנת (scheduled): לדוגמה, שרת continuous integration שמריץ בניות ליליות (nightly build).
אוטומציה המופעלת על ידי אירועים (triggered): לדוגמה, שרת continuous integration שמבצע בנייה עם כל commit למערכת ניהול גרסאות.
היסטוריה

היסטורית, מתכנתים השתמשו באוטומציה לבניית תוכנה כדי לקרוא למהדרים ולמקשרים (linkers) מתוך סקריפט במקום לעשות זאת משורת הפקודה. זה לא קשה להשתמש בממשק שורת הפקודה כדי להעביר מודוּל אחד של קוד מקור אל המהדר ואז אל המקשר על מנת לקבל את התוצר הסופי. אולם הניסיון להדר ולקשור הרבה מודולים של קוד מקור, לפי סדר מסוים, הוא אינו פתרון מעשי על ידי שימוש בממשק שורת הפקודה. שפת הסקריפטים Make הציעה אלטרנטיבה טובה יותר. היא אפשרה לכתוב סקריפט בנייה שקורא לפי הסדר לשלבי ההידור והקישור כדי לבנות את היישום. גרסת ה-GNU Make הציעה גם אפשרויות נוספות כדוגמת makedepend שאפשרה גם ניהול מסוים של תלויות בקוד המקור (dependency management) ובנייה אינקרמנטלית. זאת הייתה ההתחלה של אוטומציית בנייה והיא התמקדה באוטומציה של הקריאות למהדרים ולינקרים. ככל שתהליך הבנייה הפך מורכב יותר, מפתחים החלו להוסיף פעולות לפני ואחרי הקריאות למהדר, כגון הוצאה של קוד מקור ממערכת ניהול גרסאות (check-out) והעתקה של האובייקטים המוכנים לפריסה לסביבת הבדיקות. כיום המושג "אוטומציית בנייה" כולל את הניהול של פעולות ההידור והקישור עצמן, כמו גם הפעולות שבאות לפני ואחרי פעולות אלה.
כלים מזן חדש

בשנים האחרונות, כלים לניהול בנייה סיפקו אפילו יותר תמיכה באוטומציה של תהליך הבנייה. קיימים הן כלים מסחריים והן כלים בקוד פתוח לביצוע בנייה אוטומטית ועיבוד של שלבי העבודה השונים. חלק מהכלים מתמקדים באוטומציה של השלבים שבאים לפני ואחרי הקריאה לסקריפט הבנייה, בעוד שמטרת כלים אחרים היא לפשט ולייעל את קריאות ההידור והקישור עצמן, מבלי שיהיה צורך בהרבה קידוד ידני. כלים אלה שימושיים במיוחד לבנייה במסגרת continuous integration, שם נדרשות קריאות תכופות לתהליך ההידור ונדרש עיבוד לבנייה אינקרמנטלית (incremental build processing).
אוטומציית בנייה מתקדמת

אוטומציית בנייה מתקדמת מאפשרת לבצע בנייה ו/או עיבוד עיבוד מבוזר באמצעות סוכן (agent) מרוחק. משמעות המושג "בניות מבוזרות" (distributed builds) היא שהקריאות למהדר ולמקשר יכולות להשלח למספר מקומות שונים על מנת לשפר את מהירות הבנייה. לעיתים קרובות מבלבלים מושג זה עם המושג "עיבוד מבוזר" (distributed processing).
עיבוד מבוזר היא היכולת לשלוח כל שלב בתהליך העבודה לביצוע על גבי מכונה אחרת. לדוגמה, ייתכן שבשלב הבא אחרי בניית התוכנה נרצה להריץ תסריטי בדיקות על גבי מספר מכונות שונות. עיבוד מבוזר יכול לשלוח את תסריטי הבדיקה השונים למכונות שונות. בנייה מבוזרת היא לא עיבוד מבוזר. עיבוד מבוזר אינו יכול לקחת סקריפט Ant, Make או Maven, לפרק אותו לחלקים ולשלוח אותו למכונות שונות לביצוע הידור וקישור.
על מנת שתהליך הבנייה המבוזר יוכל לשלוח את שלבי ההידור והקישור השונים למכונות שונות, עליו להיות בעל "אינטליגנציית מכונה" שתאפשר לו להבין את התלויות (dependencies) שבקוד המקור. הכלי לאוטומציית בנייה צריך להיות מסוגל לנהל תלויות אלה על מנת שיוכל לתמוך בבנייה מבוזרת. חלק מכלי הבנייה יכולים לגלות תלויות אלה תכנותית (programmatically), בעוד שכלים אחרים דורשים קונפיגורציה של התלויות על ידי המשתמש.
אוטומציית בנייה שיודעת להבין את יחסי התלויות בקוד המקור ניתנת להגדרה כך שתוכל גם להריץ את פעילויות ההידור והקישור בצורה מקבילית. המשמעות של כך היא שהקריאות למהדר ולמקשרים יכולות להתבצע מתהליכונים שונים ובכך לנצל את היכולות של מכונה שיש לה מספר ליבות.
לא כל הכלים לאוטומציית בנייה יודעים לבצע בניות מבוזרות. רובם תומכים רק בעיבוד מבוזר. בנוסף, רוב המוצרים שתומכים בבנייה מבוזרת יודעים לטפל רק בקוד בשפות C ו-++C. מוצרים לאוטומציית בנייה שתומכים בעיבוד מבוזר בדרך כלל מבוססים על Make, ורובם אינם תומכים ב-Maven או Ant.
ראו גם

בניית תוכנה
Continuous integration
Apache Ant
ג'נקינס
Apache Maven
appium
אום א-צבאן

|  נתונים גאוגרפיים |
| --- | --- |
 מיקום:  המפרץ הפרסי 
 קואורדינטות:  26°11′56″N 50°26′11″E﻿ / ﻿26.198888888889°N 50.436388888889°E﻿ / 26.198888888889; 50.436388888889
 שטח:  0.18 קילומטר רבוע
 נתונים מדיניים
 מדינה:  בחריין בחריין
 אוכלוסייה:  3 (2016)
 אזור זמן:  UTC +3
  (למפת בחריין מוגדלת) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ערב הסעודית  ערב הסעודית  מפרץ בחרייןאום א-צבאן(למפת בחריין רגילה) מנאמה מוחארק עוואלי רפאע עיסא ג'בל א-דוחן איי חוואר  דורת אל-בחריין קטר ע ר ב  ה ס ע ו ד י ת  מפרץ בחרייןאום א-צבאן
 
אום א-צבאן (בערבית: ام الصبان) הוא איון במחוז הצפון, בחריין, ששוכן מצפון-מערב לאי הגדול של בחריין וממזרח לאיי ג'ידה, במפרץ הפרסי. האי נמצא כ-15 ק"מ מערבית לבירת בחריין, מנאמה.
על האי גרה משפחה של דייגים שדגים חלזונות בחוף האי.
היסטוריה

האי היה בבעלות פרטית של השייח' מוחמד בן סלמאן אל ח'ליפה (אנ'), דודו של מלך בחריין הנוכחי, חמד בן עיסא אאל ח'ליפה, ואחיו של ראש ממשלת בחריין לשעבר, ח'ליפה בן סלמאן אאל ח'ליפה.
בשנות ה-30 של המאה ה-20, שליט בחריין נתן את האי במתנה למקס תורנבורג (אנ'). בתקופה הזו, האי שימש כמעונו הפרטי ומשרדו.
אדון זאב

| --- | --- |

"שמעון ולוי אחים", מתוך הדפסי הסדרה
 מידע כללי
 צייר:  מיכאל דרוקס, חנוך לוין
 תאריך יצירה:  1980
 טכניקה וחומרים:  הדפס רשת
 ממדים בס"מ
 אורך:  51
 גובה:  72
 נתונים על היצירה
 מיקום:  מוזיאון תל אביב לאמנות
"אדון זאב" היא סדרה בת שמונה הדפסים שיצרו מיכאל דרוקס וחנוך לוין בשנת 1980.
תיאור

הקשר בין מיכאל דרוקס לבין חנוך לוין נולד בעת העבודה המשותפת בעיתון הסטודנטים "דורבן", בו פרסם לוין את המדור "דף האחוריים של חנוך לוין", שדרוקס אייר חלק מן הפרסומים בו. סדרת העבודות נוצרה בשנת 1978 בטכניקה של ציור בדיו ולטרסט. דרוקס שילב את קטעי השירה של לוין בדימויים בעלי אופי סוריאליסטי. העבודות הוצגו בתערוכה של קבוצת "קבוצת +10" בגלריה 220 בתל אביב-יפו שנקראה "בעד ונגד" והתקיימה בין 26 בדצמבר 1968 ל-26 בינואר 1969.
בשנת 1980 עובדו העבודות לפורטפוליו בן שמונה הדפסים בשם "אדון זאב", שלווה בהקדמה מאת נתן זך. הדפסת העבודות נעשתה בטכניקה של הדפס רשת ובמהדורה בת 100 עותקים בהפקת גלריה גורדון. בשנת 1981 הוצגו הדפסים בתערוכה בגלריה. בשנת 2012 הוצגו העבודות בתערוכה במוזיאון תל אביב לאמנות, ובשנת 2018 בתערוכה "נסיעה טובה: עבודות מאוסף גבי ועמי בראון" שהתקיימה בגלריית בית הספר לאמנות בסיס.
הערות שוליים

↑  דרוקס/לוין - אלבום, מעריב, 29 בינואר 1981
↑  סודות מן החדר - הדפסים מאוסף המחלקה לרישום והדפס: אדון זאב, באתר מוזיאון תל אביב לאמנות
אוניברסיטת קרלסטד

| --- | --- |

 מוסד להשכלה גבוהה
 מוטו:  Sapere Aude 
 תקופת הפעילות:  1977–הווה (כ־47 שנים) 
 סטודנטים
 :  12,935 (נכון ל־2020) 
 מיקום
 מיקום:  Universitetsgatan 2, 656 37 Karlstad 
 מדינה:  שוודיה שוודיה
 קואורדינטות:  59°24′21″N 13°34′54″E﻿ / ﻿59.405833333333°N 13.581666666667°E﻿ / 59.405833333333; 13.581666666667
 www.kau.se
 he
 
אוניברסיטת קרלסטד (בשוודית: Karlstads universitet) היא אוניברסיטה ציבורית בקרלסטד שבשוודיה.
אודות האוניברסיטה

בשנת 1967 הוקם בקרלסטד סניף של אוניברסיטת גטבורג, ב-1977 נהיה הקמפוס למוסד אקדמאי בפני עצמו.
ב-1986 נוסד במקום "CTF Service Research Center", מרכז מחקר בשירות מוביל בתחומו.
ב-1999 הוכר המקום כאוניברסיטה על ידי ממשלת שוודיה.
האוניברסיטה מפעילה תוכניות חינוכיות רבות.
פקולטות ומחלקות

ב-2009 הפקולטה לכלכלה ותקשורת ייסדה בית ספר לעסקים (Karlstad Business School), בנוסף באוניברסיטה מתקיימות הפקולטה לאומנויות ומדעי החברה, הפקולטה לבריאות, מדע וטכנולוגיה וכמו כן גם בית ספר למורים.
בכל אחת מן הפקולטות מספר מחלקות ובתי ספר. בין המחלקות באוניברסיטה:
בית הספר למנהל עסקים: ובו נלמדים לימודי מנהל עסקים, מערכות מידע, משפטים, כלכלה, סטטיסטיקה.
בית הספר לאמנות ובו נלמדים אמנות חזותית, מחול ומוזיקה.
המחלקה לפוליטיקה והיסטוריה: כוללת לימודי היסטוריה, תרבות, מדעי המדינה, אזרחות.
המחלקה למדעי החברה: כוללת לימודי פסיכולוגיה, סוציולוגיה, עבודה סוציאלית, מגדר.
המחלקה לספרות ושפות: נלמדים לימודי ספרות השוואתית, אנגלית, ספרדית, שוודית.
המחלקה לגאוגרפיה ותקשורת: לימודי גאוגרפיה, לימודי תיירות, לימודי קולנוע, לימודי תקשורת.
המחלקה למדעי החיים והסביבה: ביולוגיה, גאולוגיה.
המחלקה למדעי הבריאות: מדעי הרפואה, ניהול מערכות בריאות, סיעוד.
המחלקה להנדסה: הנדסת בניין, הנדסת סביבה ואנרגיה, הנדסת כימיה, כימיה, הנדסת חשמל, הנדסה מכנית.
המחלקה למתמטיקה ומדעי המחשב: כוללת לימודי מדעי המחשב, לימודי מתמטיקה.
הערות שוליים

↑  A leader in Service Research | Karlstad University, www.kau.se
↑  Faculties and Departments, אתר אוניברסיטת קרלסטד (באנגלית)
| --- | --- |
בקרת זהויות :  GND: 1303780-8  ISNI: 0000 0001 0721 1351  LCCN: nr00005381  NKC: kn20050318014  VIAF: 125760540   WorldCat (עם VIAF): 125760540 
ערך זה הוא קצרמרבנושא אוניברסיטאות ומכללות. אתם מוזמנים לתרום לוויקיפדיה ו.
אוניברסיטת קרוליינה הדרומית

| --- | --- |


קולג' דייוויס, הבניין החדש הראשון של האוניברסיטה שנבנה בשנת 1909 לאחר מלחמת האזרחים
 אוניברסיטה ציבורית
 תקופת הפעילות:  1801–הווה (כ־223 שנים)
 בעלי תפקידים
 נשיא:  מייקל אמירידיס (אנ')
 סגל:  1,604
 סטודנטים
 :  35,364 בקמפוס עצמו (52,633 במוסדות הכפופים לאוניברסיטה)
 שונות
 הון עצמי:  989 מיליון דולר (2021)
 מיקום
 מיקום:  קולומביה, קרוליינה הדרומית   ארצות הברית ארצות הברית
 מדינה:  ארצות הברית ארצות הברית
 קואורדינטות:  33°59′51″N 81°01′31″W﻿ / ﻿33.9975°N 81.025277777778°W﻿ / 33.9975; -81.025277777778
 www.sc.edu
 he
 
אוניברסיטת קרוליינה הדרומית (באנגלית: University of South Carolina; בראשי תיבות: USC או SC; בקיצור: U of SC או South Carolina) היא אוניברסיטת מחקר  ציבורית, הממוקמת בקולומביה, קרוליינה הדרומית שבארצות הברית, אשר הוקמה בשנת 1801. האוניברסיטה היא הגדולה ביותר במדינה, עם כ-52,000 סטודנטים, עם למעלה מ-35,000 בקמפוס הראשי של קולומביה נכון לסתיו 2019.
אוניברסיטת קרוליינה הדרומית היא מוסד הדגל של מערכת אוניברסיטת דרום קרוליינה (אנ') ומציעה יותר מ-350 תוכניות לימוד לתואר ראשון, לתואר שני ולדוקטורט מ-14 קולג'ים ובתי ספר.
לאוניברסיטה יש את אוסף הספרות הסקוטית הגדול ביותר מחוץ לסקוטלנד ואת האוסף בגדול ביותר של כתבי ארנסט המינגוויי. מבין בוגריה הידועים של האוניברסיטה ניתן למנות את ג'ון פלויד ולינדזי גרהאם. אוניברסיטת קרוליינה הדרומית חברה באיגוד אוניברסיטאות המחקר (URA).
היסטוריה

האוניברסיטה הוקמה כקולג' קרוליינה הדרומית ב־19 בדצמבר 1801. לפני פרוץ מלחמת האזרחים האמריקנית בשנת 1861 רבים מהסטודנטים תמכו בפרישה מהאיחוד והצטרפו בהמוניהם לצבא הקונפדרציה בשנת 1862. לאור הגיוס הרב, הקולג' נסגר זמנית וכאשר הוא נפתח מחדש ב־17 במרץ של אותה השנה, רק תשעה סטודנטים הגיעו לשיעורים. ב־2 בדצמבר 1863 הקולג' נסגר שנית. בפברואר 1865 הגיעו כוחות צבא האיחוד בפיקודו של ויליאם שרמן לפאתי קולומביה, ומוסדות הקולג' ניצלו מהשמדה בקרבות בזכות בית החולים שפעל במקום. צבא האיחוד השתלט על הקולג' עצמו ב־24 במאי. לאחר המלחמה רבים חששו לעתיד של הקולג', אך הוא נפתח בינואר 1866. שלטונות קרוליינה הדרומית סיפקו תמיכה תקציבית רחבה ובכך הקולג' שרד את המשבר. בשנת 1873 נרשם ללימודים האפרו-אמריקאי הראשון.
קולג'ים ובתי ספר

הקולג' לאמנויות ומדעים
הקולג' למנהל עסקים ע"ש דרלה מור (אנ')
הקולג' לחינוך
הקולג' להנדסה ומדעי המחשב
הקולג' למוסמכים
הקולג' לניהול אירוח, קמעונאות וספורט
הקולג' למידענות ותקשורת
הקולג' לסיעוד
הקולג' לרוקחות
הקולג' למצטיינים של דרום קרוליינה
בית הספר למשפטים
בית הספר לרפואה בקולומביה
בית הספר לרפואה בגרינוויל
בית הספר למוזיקה
בית הספר לבריאות הציבור ע"ש ארנולד
דירוגים בין-לאומיים

דירוג שאנגחאי: מקום 401–500 (2024)
דירוג Times Higher Education: מקום 401–500 (2024)
דירוג QS לאוניברסיטאות: מקום 575= (2024)
דירוג U.S. News & World Report: מקום 346 (2024)
אולג סמולנקוב

| --- | --- |
אין תמונה חופשית
 לידה:  6 בינואר 1969 (בן 55) איוואנובו
 מדינה:  רוסיה
 מקום מגורים:  סטפורד, וירג'יניה, ארצות הברית
 כינויים נוספים:  המרגל האמריקאי בקרמלין
 פעילות בולטת:  ריגול
 ידוע בשל:  פרשת הריגול בלשכת נשיאות רוסיה
 תקופת הפעילות:  2008–2017 (כ־9 שנים)
 עיסוק:  אדמיניסטרציה
 תפקיד:  פקיד ויועץ
 השקפה דתית:  הכנסייה האורתודוקסית הרוסית
 בת זוג:  אנטונינה סמולנקובה
 
אולג בוריסוביץ' סמולנקוב (ברוסית: Олег Борисович Смоленков; נולד ב-6 בינואר 1969) הוא דיפלומט, איש אדמיניסטרציה ומרגל בשירות ה-CIA, עובד לשעבר בסגל הקרמלין, שחשוד בריגול למען ארצות הברית, כשנטען כי סוכנות הביון האמריקאית חילצה אותו מרוסיה לאחר שחששה כי דונלד טראמפ יחשוף בפני ממשלת רוסיה את זהותו.
ביוגרפיה

אולג סמולנקוב נולד במחוז איוואנובו בשנת 1969.
בשנות ה-90 של המאה ה-20 ובתחילת העשור הראשון של המאה ה-21 עבד כדיפלומט במחלקת המימון והמטבע של משרד החוץ של רוסיה. דיווחים שונים משערים כי עבד במחלקה האירופית של משרד החוץ, יחד עם אלכסנדר אודאלצוב שניהל את המחלקה בשנים 2001—2005 (כיום מכהן כשגריר רוסיה בליטא).
באמצע שנות ה-2000, סמולנקוב כיהן כמזכיר שני בשגרירות רוסיה בוושינגטון. באותה עת, יורי אושאקוב כיהן כשגריר רוסיה בארצות הברית, כאשר בהמשך הוא מונה לעוזרו של נשיא רוסיה בעניינים בינלאומיים, כאשר אושאקוב חזר למוסקבה הוא לקח איתו את סמולנקוב לעבוד בלשכת הנשיא בשנת 2008. לדברי דובר הקרמלין דמיטרי פסקוב, סמולנקוב אכן עבד בלשכת הנשיא, אך לפני כמה שנים פוטר בהנחיה פנימית ולתפקידו לא היה נגיעה לאישים בכירים בממשל ולנשיא. ברם האמריקאים טוענים כי לסמולנקוב הייתה יכולת לצלם מסמכים מתוך שולחנו של פוטין.
בדצמבר 2008 דמיטרי מדבדב חתם על צו לפיו סמולנקוב קיבל תואר יועץ ממלכתי מדרגה שלישית כאשר שימש כיועץ ראשי בלשכת הנשיא.
בשנת 2017 סמולנקוב עבד במינהל למדיניות חוץ בסגל הקרמלין ושימש כיועצו של יורי אושאקוב. ביוני אותה שנה עזב את רוסיה עם רעייתו ושלושת ילדיהם לחופשה במונטנגרו ומאז נעלמו עקבותיהם. נטען כי קהילת המודיעין האמריקאית החליטה להוציא את סמולנקוב מרוסיה ולהבריחו לארצות הברית.
לאחר שפורסמו פרטי הפרשה בספטמבר 2019, רשויות החוק ברוסיה הכריזו עליו כעל מבוקש ודרשו את הסגרתו באמצעות פנייה לאינטרפול.
חיים אישיים

הוא נשוי לאנטונינה ולדימירובנה סמולנקובה (ילידת 1984), בוגרת המכון המחוזי המוסקבאי לניהול ומשפט. עבדה בקרמלין גם כן. לשניים שלושה ילדים.
ראו גם

סרגיי סקריפאל
הערות שוליים

↑  $925,000 / Jun 5, 2018. 78 Partridge Ln, Stafford, VA 22556
↑  Virginia Residents Question Whether Their Neighbor Was A Russian Informant
1 2  «Шпионская история» столкнулась с доверием и скепсисом
↑  מחשש שייחשף בידי טראמפ: "ארצות הברית חילצה מרגל בכיר ברוסיה", באתר וואלה, 9 בספטמבר 2019
↑  Paper Reports 'Details' Of Alleged CIA Informer's Disappearance In Montenegro
↑  רוסיה מודה: המרגל עבד במשרד הנשיאות, באתר ישראל היום
↑  התקשורת הרוסית חשפה את זהות "המרגל האמריקני", באתר כאן – תאגיד השידור הישראלי
↑  Кто такой Олег Смоленков, которого называют американским шпионом?
↑   "שתיין וכלומניק": הרוסים מזלזלים במודיע הבכיר של ארה"ב בקרמלין, באתר הארץ, 12 בספטמבר 2019
↑  Что известно об Олеге Смоленкове и его супруге // מה ידוע על אולג סמולנקוב ורעייתו, קומרסנט
↑  Как выявляли шпионов среди высокопоставленных чиновников и сотрудников спецслужб
↑  Кремль подтвердил, что «ценный агент» США работал в администрации президента
↑  Проживший без вести
↑  Опубликована фотография "американского шпиона" Смоленкова
↑  К поискам шпиона подключился Интерпол
↑  Слухи о Смоленкове могли распустить в интересах ФБР, Vesti.ru